Covid-19-statistieke: SA nader 700 000 gevalle(Argieffoto) Suid-Afrika het nou meer as 698 000 bevestigde Covid-19-gevalle met 1 770 nuwe gevalle wat aangemeld is. Dr. Zweli Mkhize, minister van gesondheid, het Donderdagaand bevestig dat 698 184 bevestigde Covid-19-gevalle al in die land aangemeld is. Die sterftesyfer weens Covid-19 staan nou op 18 309 nadat nog 158 sterftes aangemeld is: 22 in die Oos-Kaap, 19 in die Vrystaat, 38 in KwaZulu-Natal, 70 in Gauteng, vyf in Limpopo en vier in die Wes-Kaap. “Van die 158 sterftes aangemeld, het agt in die afgelope 24 tot 48 uur plaasgevind: een in die Vrystaat, een in Gauteng, twee in Limpopo en vier in die Wes-Kaap.” Tot dusver het 628 301 mense reeds van die virus herstel. Dit is ŉ herstelkoers van 90%. Suid-Afrika het tot dusver 4 481 354 toetse vir Covid-19 gedoen, 22 609 sedert die vorige verslag. Provinsiale statistieke: Sterftes en mense wat herstel het: